

**วารสารมนุษยศาสตร์ สังคมศาสตร์ และนวัตกรรม มหาวิทยาลัยกาฬสินธุ์**

**Kalasin University Journal of Humanities Social Sciences and Innovation**

**.....................................................**

**หลักเกณฑ์การเสนอบทความ**

**1. ที่มาและขอบเขตของวารสาร**

 วารสารมนุษยศาสตร์ สังคมศาสตร์และนวัตกรรม มหาวิทยาลัยกาฬสินธุ์ เป็นวารสารวิชาการ เพื่อเผยแพร่งานการศึกษาค้นคว้าและวิจัย (บทความวิชาการหรือบทความวิจัย) ด้านมนุษยศาสตร์และสังคมศาสตร์ วารสารมีกำหนดเผยแพร่ปีละ 3 ฉบับ ฉบับที่ 1 ของปี ช่วงเดือน (มกราคม-เมษายน) ฉบับที่ 2 ของปี ช่วงเดือน (พฤษภาคม-สิงหาคม) และฉบับที่ 3 (กันยายน-ธันวาคม) ตีพิมพ์รูปแบบระบบวารสารอิเล็กทรอนิกส์ โดยเปิดรับบทความทั้งภาษาไทยและภาษาอังกฤษ

 ขอบเขตเนื้อหาของบทความที่จะได้รับการตีพิมพ์ต้องเกี่ยวข้องกับด้านมนุษยศาสตร์และสังคมศาสตร์ได้แก่ สังคมวิทยา มานุษยวิทยา ปรัชญาและศาสนา ภาษาศาสตร์และวรรณกรรม วัฒนธรรม เศรษฐศาสตร์ บริหารศาสตร์ กฎหมาย การเมืองการปกครอง รัฐประศาสนศาสตร์ พัฒนาสังคม ประวัติศาสตร์และโบราณคดีอาณาบริเวณศึกษา ภูมิศาสตร์ สื่อสารสนเทศและการสื่อสาร และประเด็นอื่นๆ ที่เกี่ยวข้อง

**2. วัตถุประสงค์**

 2.2 เพื่อส่งเสริมและเผยแพร่ผลงานการศึกษาค้นคว้าและวิจัยที่แสดงทัศนะทางวิชาการด้านมนุษยศาสตร์และสังคมศาสตร์

 2.3 เพื่อเป็นแหล่งในการเผยแพร่ผลงานวิจัยและบทความวิชาการที่เป็นองค์ความรู้ใหม่ให้กับสังคม

**3. นโยบายพิจารณากลั่นกรองบทความ**

 3.1 บทความวิจัยจะต้องอยู่ภายใต้เงื่อนไขที่ว่าไม่เคยตีพิมพ์เผยแพร่ในวารสาร เอกสารการประชุม หรือสิ่งพิมพ์ใดมาก่อน (ยกเว้นรายงานการวิจัยและวิทยานิพนธ์/สารนิพนธ์) และไม่อยู่ในระหว่างการพิจารณารอตีพิมพ์ในวารสารอื่น

 3.2 บทความที่รับพิจารณาตีพิมพ์ต้องผ่านการกลั่นกรองจากผู้ทรงคุณวุฒิในสาขาวิชาที่เกี่ยวข้อง (Peer Review) อย่างน้อย 2 คน และได้รับความเห็นชอบจากกองบรรณาธิการ

 3.3 ผู้เขียนต้องปฏิบัติตามเงื่อนไขที่กองบรรณาธิการวารสารกำหนด และยินยอมให้บรรณาธิการแก้ไขบทความเพื่อความสมบูรณ์ได้ในขั้นตอนสุดท้ายก่อนเผยแพร่

**4. กระบวนการพิจารณากลั่นกรองบทความ**

 บทความที่จะได้รับการพิจารณาตีพิมพ์จะต้องผ่านกระบวนการพิจารณาจากกองบรรณาธิการและผู้ทรงคุณวุฒิในสาขาวิชาที่เกี่ยวข้อง (Peer Review) ดังนี้

 4.1 กองบรรณาธิการจะแจ้งให้ผู้เขียนทราบทาง E-mail หรือช่องทางอื่น เมื่อกองบรรณาธิการได้รับบทความเรียบร้อยแล้ว

 4.2 กองบรรณาธิการจะตรวจสอบบทความว่าอยู่ในขอบเขตเนื้อหาวารสารหรือไม่ รวมถึงคุณภาพทางวิชาการและประโยชน์ ทั้งในเชิงทฤษฎีและปฏิบัติ

 4.3 ในกรณีที่กองบรรณาธิการพิจารณาเห็นควรรับบทความไว้พิจารณาตีพิมพ์ กองบรรณาธิการจะดำเนินการส่งบทความเพื่อกลั่นกรองต่อไป โดยจะส่งให้ผู้ทรงคุณวุฒิในสาขาวิชาที่เกี่ยวข้อง อย่างน้อย 2 คน ประเมินคุณภาพของบทความว่าอยู่ในเกณฑ์ที่เหมาะสมจะลงตีพิมพ์หรือไม่ ซึ่งกระบวนการกลั่นกรองนี้ทั้งผู้ทรงคุณวุฒิและผู้เขียนจะไม่ทราบข้อมูลซึ่งกันและกัน (Double-blind peer review)

 4.4 เมื่อผู้ทรงคุณวุฒิประเมินบทความแล้ว กองบรรณาธิการจะตัดสินใจโดยอิงตามข้อเสนอแนะของผู้ทรงคุณวุฒิ บทความนั้นๆ ควรนำลงตีพิมพ์ หรือควรส่งให้ผู้เขียนแก้ไขก่อนส่งให้ผู้ทรงคุณวุฒิประเมินอีกครั้ง หรือปฏิเสธการตีพิมพ์ และจะแจ้งผลการพิจารณาของผู้ทรงคุณวุฒิให้ผู้เขียนรับทราบ ภายในระยะเวลา 15 วัน นับตั้งแต่วันที่ได้รับผลการพิจารณา โดยผลการพิจารณาของผู้ทรงคุณวุฒิดังกล่าวถือเป็นที่สิ้นสุด

 4.5 กองบรรณาธิการจะไม่คืนต้นฉบับให้เจ้าของบทความ

**5. ค่าธรรมเนียมในการตีพิมพ์บทความ**

\*\*\***ยังไม่มีการเรียกเก็บค่าตีพิมพ์เผยแพร่บทความ**\*\*\*

**6. การส่งบทความเพื่อตีพิมพ์ในวารสาร**

 กองบรรณาธิการจะรับพิจารณากลั่นกรองเฉพาะต้นฉบับที่เป็นไปตามข้อกำหนดดังต่อไปนี้

 **6.1 ประเภทของผลงานที่รับพิจารณา**

 1) บทความวิจัย (Research Article)

 2) บทความวิชาการ (Article)

 3) บทความปริทัศน์ (Review Article)

 4) วิจารณ์หนังสือ (Book Review)

 **6.2 การจัดเตรียมต้นฉบับบทความ**

 1) บทความที่จะได้รับการพิจารณาต้องเป็นต้นฉบับพิมพ์ใช้ภาษาไทยอย่างเดียว หรือภาษาอังกฤษอย่างเดียว ภาษาที่ใช้ควรถูกต้องตามหลักของภาษา ทั้งภาษาไทยและภาษาอังกฤษ

 2) ความยาวบทความไม่เกิน 15 หน้า B5 ระบุเลขหน้าให้ชัดเจนบริเวณด้านบนขวาของหน้ากระดาษ และบทความภาษาไทยและภาษาอังกฤษ ให้ใช้ตัวอักษร TH Sarabun PSK

 3) กรณีเป็นภาษาอังกฤษต้องผ่านการตรวจสอบความถูกต้องจากผู้เชี่ยวชาญก่อนส่งกองบรรณาธิการ

 **6.3 รูปแบบบทความ**

 **6.3.1 บทความวิจัย (Research Article)**

 1) ชื่อบทความ (Title) ทั้งภาษาไทยและภาษาอังกฤษ

 2) ชื่อผู้เขียน (Authors) (ระบุเฉพาะชื่อและนามสกุลโดยไม่ต้องมีคำนำหน้าชื่อ ตำแหน่ง คุณวุฒิ) พร้อมทั้งรายละเอียดเกี่ยวกับผู้เขียน (Author Affiliation) หากต้องการเพิ่มเติมรายละเอียดเกี่ยวกับผู้เขียนให้ระบุตอนท้ายของบทความ กรณีมีชื่อผู้เขียนไม่เกิน 3 คน หากเกินให้ใช้คำว่า “และคณะ”

 3) บทคัดย่อ (Abstract) ทั้งภาษาไทยและภาษาอังกฤษ ความยาวไม่ควรเกินหนึ่งหน้ากระดาษ B5

 4) คำสำคัญ (Keyword) กำหนดคำสำคัญที่เหมาะสำหรับการนำไปใช้ทำคำค้นในระบบฐานข้อมูล ทั้งคำในภาษาไทยและภาษาอังกฤษ จำนวน 3 -5 คำ

 5) บทนำ (Introduction) ครอบคลุมความสำคัญและที่มาของปัญหาการวิจัย วัตถุประสงค์การวิจัยและวรรณกรรมที่เกี่ยวข้อง บทนำควรเขียนในรูปเรียงความให้รวมเป็นเนื้อเดียวกัน

 6) วัตถุประสงค์ (Objectives)

 7) สมมุติฐานการวิจัย (Research hypothesis) (ถ้ามี) คือ ข้อความที่กำหนดขึ้น เพื่อคาดคะเนผลการวิจัยว่าจะเป็นลักษณะใด

 8) กรอบแนวคิดการศึกษา (Conceptual Framework)

 9) วิธีการวิจัยหรือระเบียบวิธีวิจัย (Research Methodology) อธิบายวิธีการดำเนินการวิจัย ซึ่งอาจจะประกอบด้วยหัวข้อย่อย ๆ เช่น ประชากรและกลุ่มตัวอย่าง เครื่องมือที่ใช้ในการวิจัย การเก็บรวบรวมข้อมูล การทดลอง การวิเคราะห์ข้อมูล ซึ่งสอดคล้องตามวิธีการวิจัยแต่ละสาขาวิชา

 10) ผลการวิจัย (Results)

 11) สรุปและอภิปรายผล (Discussion)

 12) ข้อเสนอแนะ (Recommendation) เสนอแนะแนวทางการนำผลการวิจัยไปใช้

 13) เอกสารอ้างอิง (Reference)

 **6.3.2 บทความวิชาการ (Article) บทความปริทัศน์ (Review Article) และวิจารณ์หนังสือ (Book Review)**

1) ชื่อบทความ (Title) ทั้งภาษาไทยและภาษาอังกฤษ

 2) ชื่อผู้เขียน (Authors) (ระบุเฉพาะชื่อและนามสกุลโดยไม่ต้องมีคำนำหน้าชื่อ ตำแหน่ง คุณวุฒิ) พร้อมทั้งรายละเอียดเกี่ยวกับผู้เขียน (Author Affiliation) หากต้องการเพิ่มเติมรายละเอียดเกี่ยวกับผู้เขียนให้ระบุตอนท้ายของบทความ

 3) บทคัดย่อ (Abstract) ทั้งภาษาไทยและภาษาอังกฤษ ความยาวไม่ควรเกินหนึ่งหน้ากระดาษ A4

 4) คำสำคัญ (Keyword) กำหนดคำสำคัญที่เหมาะสำหรับการนำไปใช้ทำคำค้นในระบบฐานข้อมูล ทั้งคำในภาษาไทยและภาษาอังกฤษ จำนวน 3 -5 คำ

 5) บทนำ (Introduction) ครอบคลุมความสำคัญและที่มาของปัญหาการวิจัย วัตถุประสงค์การวิจัยและวรรณกรรมที่เกี่ยวข้อง บทนำควรเขียนในรูปเรียงความให้รวมเป็นเนื้อเดียวกัน

 5) เนื้อหา (Substance)

 6) บทสรุป (Conclusion)

 7) เอกสารอ้างอิง (Reference)

 **6.4 ตารางและภาพประกอบ (Tables and Illustrations)** จัดเรียงตามลำดับหรือหมายเลขที่อ้างถึงในบทความโดยวิธีเขียนควรระบุชื่อตารางไว้เหนือตาราง และระบุชื่อหรือคำอธิบายภาพ ควรมีเฉพาะที่จำเป็น และมีหมายเลขกำกับภาพตามลำดับ ภาพจะต้องชัดเจนแสดงเนื้อหาสำคัญของเรื่อง ควรเป็นภาพที่สื่อความหมายได้ เมื่อพิมพ์เป็นขาว – ดำ คำอธิบายภาพประกอบและตารางให้ใช้ข้อความกะทัดรัด ชัดเจน

 **6.5 การอ้างอิง** การอ้างอิงในเนื้อหาและเอกสารอ้างอิงท้ายบทความทุกรายการ วิธีการเขียนอ้างอิงจะต้องถูกต้องตามหลักเกณฑ์ในการเขียนอ้างอิงตามที่กำหนด จะต้องมีรายละเอียดสำคัญเกี่ยวกับเอกสารไว้ครบถ้วนเพื่อความสะดวกในการติดตามเอกสารที่ผู้เขียนได้อ้างอิงไว้ โดยการอ้างอิงในเนื้อหาให้ใช้วิธีการอ้างอิงแบบนาม-ปี (Author date in text citation)

 1) การเรียงลำดับเอกสาร เรียงตามลำดับอักษรชื่อผู้เขียนโดยไม่ต้องมีเลขกำกับ เริ่มด้วยรายการชื่อเอกสารภาษาไทย และต่อด้วยรายชื่อภาษาต่างประเทศ ใช้หัวข้อคำว่า เอกสารอ้างอิง

 2) เอกสารอ้างอิงที่เป็นภาษาไทย ชื่อผู้เขียนใช้ชื่อเต็มและนามสกุล และให้แปลรายการอ้างอิงนั้นจากภาษาไทยเป็นภาษาอังกฤษเพิ่มเติมต่อท้ายในหัวข้อ Translated Thai References โดยเขียนแบบเดียวกับหัวข้อ 3) และ 4) ดูตัวอย่างในข้อที่ การแปลเอกสารอ้างอิงจากภาษาไทยเป็นภาษาอังกฤษ

 3) เอกสารอ้างอิงที่เป็นภาษาต่างประเทศ ชื่อผู้เขียนให้อ้างนามสกุลก่อน โดยเขียนเป็นคำเต็มและตามด้วยชื่ออื่น ๆ ชื่อย่อเฉพาะตัวอักษรตัวแรกในกรณีชื่อที่มีคำขึ้นต้น ด้วยคำว่า Van de, der, von ให้เขียนเติมนำหน้าชื่อสกุล

 4) การเขียนเอกสารอ้างอิงที่เป็นภาษาต่างประเทศ ใช้รูปแบบ APA style (American Psychological Association) ซี่งผู้เขียนสามารถเลือกใช้ APA Sixth Edition ได้จาก Reference ใน Microsoft Word 2007 หรือ สูงกว่า

**6.6 ข้อเสนอแนะในการใช้ภาษา**

 1) ใช้ภาษาที่ถูกต้อง เข้าใจง่ายและกะทัดรัด

 2) ใช้คำศัพท์ตามพจนานุกรมฉบับราชบัณฑิตยสถานและประกาศของราชบัณฑิตยสถาน

 3) การใช้ศัพท์บัณฑิตทางวิชาการ ควรใช้ควบคู่กับศัพท์ทางภาษาอังกฤษ

 4) การเขียนชื่อเฉพาะหรือคำแปลจากภาษาต่างประเทศที่ปรากฏเป็นครั้งแรกในบทความ หากจำเป็นก็ควรพิมพ์ภาษาเดิมของชื่อนั้น ๆ กำกับไว้ในวงเล็บ เช่น ชวา (Java) เขมร (Khmer) เป็นต้น

 5) ไม่ควรใช้ภาษาต่างประเทศในกรณีที่มีคำไทยใช้แพร่หลายอยู่แล้ว

 6) รักษาความสม่ำเสมอในการใช้คำศัพท์ หรือการใช้ตัวย่อโดยตลอดทั้งบทความ

**7. การเขียนรายการอ้างอิง (Reference Writing)**

เอกสารที่นำมาอ้างอิงควรได้มาจากแหล่งที่มีการตีพิมพ์ชัดเจน อาจเป็นวารสาร หนังสือ หรือสิ่งพิมพ์จากอินเตอร์เน็ตก็ได้ ทั้งนี้ผู้เขียนเป็นผู้รับผิดชอบต่อความถูกต้องของเอกสารอ้างอิงทั้งหมด ในการเขียนเอกสารอ้างอิงใช้รูปแบบการเขียนอ้างอิงตามรูปแบบของ The American Psychological Association (APA, 6th Edition) โดยเนื้อหาเอกสารอ้างอิงแบ่งเป็น 2 ส่วน ดังนี้

**7.1 การอ้างอิงในเนื้อหา**

การอ้างอิงแบบแทรกในเนื้อหา โดยระบุชื่อผู้แต่งและปีพิมพ์ ในกรณีที่เป็นการอ้างอิงเนื้อหาโดยตรงหรือแนวคิดบางส่วนหรือเป็นการคัดลอกข้อความบางส่วนมาโดยตรง ควรระบุเลขหน้าไว้ด้วย โดยพิมพ์ต่อท้าย ปีพิมพ์ คั่นด้วยเครื่องหมายจุลภาค ( , ) รูปแบบการอ้างอิงแบบแทรกในเนื้อหา มี 3 รูปแบบ ดังนี้

 1) (ผู้แต่ง, ปีพิมพ์: เลขหน้า) ไว้ท้ายข้อความที่อ้างอิง เช่น

 (นันทนา ศิริชาติ, 2563: 200-205)

 (McCartney & Phillips, 2020: 498-499)

 (Murphy, 2021: 85)

 กรณีที่ไม่ปรากฏเลขหน้าให้ลงแค่ชื่อผู้แต่งกับปีพิมพ์ไว้ในวงเล็บเดียวกัน

 (นันทนา ศิริชาติ, 2563)

 2) ผู้แต่ง (ปีพิมพ์: เลขหน้า) กรณีมีการระบุชื่อผู้แต่งในเนื้อหาแล้ว ไม่ต้องระบุไว้ในวงเล็บท้ายข้อความที่อ้างอีก เช่น

 ปิยนันท์ ชมนาวัง (2559: 49) ได้ศึกษาถึง................................

 Kanokon Boonsarngsuk (2016: 14) studied………………………………….

กรณีที่ไม่ปรากฏเลขหน้าให้ลงแค่ชื่อผู้แต่งกับปีพิมพ์โดยลงปีพิมพ์ไว้ในวงเล็บ

 ปิยนันท์ ชมนาวัง (2559)

 3) การอ้างเอกสารมากกว่าหนึ่งเรื่องที่ผู้แต่งต่างกัน เรียงลำดับตามอักษรชื่อผู้แต่งคั่นด้วยเครื่องหมายอัฒภาค ( ; ) กรณีที่งานทั้งภาษาไทยและภาษาต่างประเทศถูกอ้างพร้อมกัน ให้เริ่มที่งานเขียนภาษาไทยก่อน

 Several studies (Miller, 1999; Shafranske & Mahoney, 1998)

 (พรทิพย์ พิมลสินธุ์, 2542; อานวย วีรวรรณ, 2540)

 (อนุชาติ บุนนาค, 2549: 62-63; Campbell, 2006)

4) ในการอ้างเอกสารแทรกในเนื้อหาโดยที่ไม่ใช่เอกสารต้นฉบับ ให้ระบุชื่อเอกสารต้นฉบับและ คาว่า“อ้างอิงใน” สาหรับภาษาไทย หรือ “as cited in” สาหรับภาษาอังกฤษตามด้วยชื่อผู้แต่งเอกสารทุติยภูมิและปีพิมพ์ สาหรับการลงรายการอ้างอิงท้ายเล่ม ลงชื่อผู้แต่งเอกสารทุติยภูมิเท่านั้น

Allport’s diary (as cited in Nicholson, 2003)

(กาญจนา แก้วเทพ, 2538: 126, อ้างถึงใน เกศินี จุฑาวิจิตร, 2540: 88)

**7.2 การอ้างอิงท้ายบทความ**

การเขียนรายการอ้างอิงตามแบบ APA, 6th Edition ตัวอย่างเช่น

**หนังหนังสือ**

ชื่อนามสกุลผู้เขียน. (ปีที่พิมพ์). **ชื่อหนังสือ.** สถานที่พิมพ์: สำนักพิมพ์หรือผู้จัดพิมพ์.

พรจันทร์ สุวรรณชาติ. (2539). **มาตรฐานการพยาบาลเชิงโครงสร้าง.** กรุงเทพฯ : เจ.เอส.การพิมพ์.

Dye Thomas R. (1966). **Politics,Economics and the Public.Chocago:Rand Mcnally**.

**วารสาร/บทความ**

ชื่อนามสกุลผู้เขียน. (ปีที่พิมพ์). **ชื่อบทความ**. ชื่อวารสาร. ปีที่พิมพ์(ฉบับ),เลขหน้า.

รัตนา จันทร์เทาว์. (2553). **อุปลักษณ์เกี่ยวกับแหล่งน้ำของคนอำเภอน้ำพอง จังหวัดขอนแก่น. มนุษยศาสตร์สังคมศาสตร์**. 27(3),71-85.

Wenden, A.L. (2002). Learner Development in Language Learning.Applied Linguistics. 23(1), 12-36.

**วิทยานิพนธ์/สารนิพนธ์**

ชื่อนามสกุลผู้เขียนวิทยานิพนธ์. (ปีที่พิมพ์). “**ชื่อวิทยานิพนธ์”**. ระดับของวิทยานิพนธ์/ชื่อปริญญา. สถานที่พิมพ์: ชื่อสถานศึกษา.

อภิเชษฐ เสมอใจ. (2565). “**มาตรการทางกฎหมายพระราชบัญญัติป่าชุมชน พ.ศ. 2562**”. หลักสูตรปริญญานิติศาสตรมหาบัณฑิต (สาขากฎหมายมหาชน), กรุงเทพฯ :มหาวิทยาลัยธรรมศาสตร์.

**สิ่งพิมพ์จากอินเทอร์เน็ต**

ชื่อนามสกุลผู้เขียนบทความ. (ปี,/เดือน/วันที่โพสต์ข้อความ). **ชื่อบทความ**. [ออนไลน์]. จาก http://www… [สืบค้นข้อมูลเมื่อ วัน/เดือน/ปี].

กฤติกา สุวรรณเรือง. (2553, มีนาคม 6). **นโยบายกลวิธีการมีส่วนร่วมของประชาชนในการพัฒนาชุมชน**. [ออนไลน์]. จาก http://www.songpak16.com. [สืบค้นข้อมูลเมื่อ 12 มีนาคม 2564].

**การสัมภาษณ์**

ชื่อผู้ให้สัมภาษณ์, (ปีสัมภาษณ์, เดือน วัน). ตำแหน่ง. [บทสัมภาษณ์].

กตัญญู แก้วหานาม. (2564, มีนาคม 10). ผู้ช่วยอธิการบดีมหาวิทยาลัยกาฬสินธุ์. [บทสัมภาษณ์].

8. รูปแบบการจัดพิมพ์ มีการกำหนดรูปแบบการพิมพ์

 1) บทความภาษาไทย ให้ใช้ตัวอักษร TH SarabunPSK

 2) บทความภาษาอังกฤษ ให้ใช้ตัวอักษร TH SarabunPSK

 3) การจัดพิมพ์ กำหนดระยะขอบกระดาษ ดังนี้

 ด้านบน 1 นิ้ว ด้านล่าง 1 นิ้ว

 ด้านซ้าย 2 นิ้ว ด้านขวา 1 นิ้ว

**9. การส่งบทความเพื่อตีพิมพ์**

1) ส่งต้นฉบับด้วยตนเองทางเว็บไซต์ (website) ใน[ระบบ ThaiJo2.0 (Official launch of ThaiJo2.0) โดย](http://gjournal.ksu.ac.th/%20%E0%B9%82%E0%B8%94%E0%B8%A2)การลงทะเบียนในระบบออนไลน์ผ่านช่องการส่งบทความเข้าสู่ระบบวารสาร (Submission) ที่ https://www.tci-thaijo.org/

 2) บทความของท่านจะสำเร็จในระบบเมื่อได้รับการตอบกลับจากอีเมลของกองบรรณาธิการไปยังอีเมลส่วนตัวของผู้เขียนที่ใช้ลงทะเบียนยืนยันว่าการส่งต้นฉบับบทความของผู้เขียนเข้าสู่ระบบวารสารเรียบร้อยแล้ว หลังจากนั้นผู้ประสานงานกองบรรณาธิการจะส่งอีเมลกลับไปชี้แจงรายละเอียดเกี่ยวกับขั้นตอนการดำเนินการจัดพิมพ์ต้นฉบับของท่านอีกครั้งหนึ่ง ในระหว่างนี้ยังไม่ถือว่าบทความของท่านได้รับการยอมรับให้ตีพิมพ์ในวารสารแล้ว นอกจากได้หนังสือตอบรับทางการจากบรรณาธิการบริหารเท่านั้น

**10. การติดต่อสื่อสาร**

 1) กองบรรณาธิการ วารสารมนุษยศาสตร์ สังคมศาสตร์ และนวัตกรรม มหาวิทยาลัยกาฬสินธุ์ ติดต่อที่สถาบันวิจัยและพัฒนา มหาวิทยาลัยกาฬสินธุ์ เลขที่ 13 หมู่ 14 ตำบลสงเปลือย อำเภอนามน จังหวัดกาฬสินธุ์ รหัสไปรษณีย์ 46230

บรรณาธิการ อ.อภิเชษฐ เสมอใจ โทร.08-6858-7948 E-mail: Apichet.sa@ksu.ac.th

2) ติดต่อขอส่งเอกสารผ่านระบบโทรสาร ได้ที่หมายเลข 043-813070

3) ติดต่อขอส่งหลักฐานผ่านระบบ E-mail ที่ hsi\_journal@ksu.ac.th หรือ ระบบ https://so01.tci-thaijo.org/index.php/gjournal-ksu/